Teijo Kööpikkä

Teijo Kaj Kristian Kööpikkä (s. 7. lokakuuta 1980 Laihia) on suomalainen kuulantyöntäjä, joka sai pronssia kuulantyönnössä alle 20-vuotiaiden Euroopan-mestaruuskilpailussa vuonna 1999 tuloksella 18,01. Hän on edustanut seuratasolla Laihian Lujaa. Kööpikän paras tulos miesten kuulassa on ulkona 18,78 ja sisällä 18,84.

Kuulantyöntöuransa yli 15 vuotta aiemmin lopettanut Kööpikkä aloitti kilpailemisen uudelleen vuonna 2023 paraurheilijana. Kööpikkä työntää kuulaa paraurheiluluokassa 57. Kööpikkä aloitti kilpailemisen helmikuussa hallikaudella työntämällä Helsingissä luokan uudeksi Suomen ennätykseksi 14,23. Saman vuoden heinäkuussa hän osallistui vammaisurheilun MM-kisoihin Pariisissa ja saavutti kuulantyönnön pronssia omassa luokassaan. Kööpikän tulos 14,80 oli luokan 57 uusi Suomen ennätys.

Teijo Kööpikän pikkuveli on kuulantyöntäjä Timo Kööpikkä.

Lähteet

Viitteet 

Suomalaiset kuulantyöntäjät
Suomalaiset vammaisurheilijat
Vuonna 1980 syntyneet
Elävät henkilöt